laion/Wikipedia-Exotic huggingface dataset:
הומל (תומ"ת)

הומל (Hummel, מגרמנית: בומבוס) היה תותח מתנייע 15 ס"מ אשר התבסס על שלדת הטנק ההיברידי גשיצוואגן IV/III, ופותח בגרמניה הנאצית במהלך מלחמת העולם השנייה. שמו המלא 15cm Schwere PanzerHaubitze auf Fahrgestell Panzerkampfwagen III/IV (SF) (Sd Kfz 165 ('הוביצר כבד ממונע 15 ס"מ על שלדת פנצר IV/III'). הניסיון של הצבא הנאצי בחודשים הראשונים של מבצע ברברוסה (1941) הראה כי ישנו צורך בפיתוח כלי ארטילרי נייד שיספק סיוע צמוד לכוחות השריון. משרד המלחמה הגרמני (Waffenamt) הציע להתקין תותח הוביצר 105 מ"מ leFH על שלדת הפנצר 3, אך הרעיון נדחה לטובת התקנת התותח על שלדת הפנצר 4. דגם אבטיפוס אחד הושלם. אולם מאחר שהפנצר 2 נמצא מתאים לנשיאת תותח ה-105 מ"מ ונכנס לייצור בתור הוספה, הוחלט ב-25 ביולי 1942 להתקין תותח הוביצר עוצמתי יותר בקוטר 15 ס"מ על שלדת הטנק ההיברידי גשיצוואגן IV/III של חברת Alkett, אשר שילב אלמנטים מהפנצר 3 (בעיקר רכיבי ההיגוי והנעה) ומהפנצר 4 (מתלים ומנוע). ההומל נועד במקור להיות פתרון ביניים עד לפיתוחה של שלדה ייעודית לתותח מתנייע. ב-27 בפברואר 1944 הורה היטלר כי הכינוי הומל, שמשמעו דבורה מזמרת, אינו ראוי לרכב לחימה. תא הלחימה בחלקו האחורי של ההומל היה פתוח כלפי מעלה ומוגן מסביב על ידי לוחות שריון דקים. המנוע הועבר קדימה כדי לפנות מקום לתא הלחימה. תותח ההוביצר הותקן באמצע מעל למנוע, ובכך יצר לכלי צללית גבוהה מאוד. ההומל ירה פגזים במשקל 43.5 קילוגרם עד לטווח של 13,325 מטר. הכלים הראשונים שיוצרו עשו שימוש בבלם לוע, אולם הניסיון הוכיח כי אין בכך צורך. מאחר שההומל יכל לנשוא רק כ-18 פגזים, פותח ה-Munitionsträger Hummel (הומל נושא פגזים), אשר היה בעצם הומל רגיל בלי התותח שנשא כמות גדולה יותר של פגזים. בין השנים 1942 עד 1944 יוצרו כ-666 כלים ו-150 נושאי תחמושת. ההומל שירת בסוללות ארטילריה כבדות של דיוויזיות הפנצר הגרמניות כשבכל סוללה 6 כלים, ולאחר מכן נוספו 2 נושאי תחמושת. טבילת האש של ההומל הגיעה בקיץ 1943 בחזית המזרחית בקרב קורסק. ההומל הוכיח עצמו ככלי יעיל ופופולרי, ושירת בכל החזיתות. Bishop, Chris. The Encyclopedia of Weapons of World War 2: The Comprehensive Guide to over 1,500 Weapons System, Including Tanks, Small Arms, Warplanes, Artillery, Ships, and Submarines. Orbis Publishing, 1998. Chamberlain, Peter; Doyle, Hilary. Encyclopedia of German Tanks of World War Two. Sterling Publishing, 1999 [Achtung Panzer! https://web.archive.org/web/20130128222810/http://www.achtungpanzer.com/hummel.htm] תיאור הכלי באתר רכבי מלחמת העולם ה-2 Achtung Panzer! Hummel Sd. Kfz. 165 Bishop, עמ' 111
מייקל אנגרנו

מייקל אנת'וני אנגרנו (באנגלית: Michael Anthony Angarano; נולד ב-3 בדצמבר 1987) הוא שחקן קולנוע וטלוויזיה אמריקאי ממוצא יהודי. נודע בעיקר בזכות תפקידיו הראשיים בסרטים "תיכון בהיי" ו"הממלכה האסורה". אנגרנו נולד בברוקלין, ניו יורק שבארצות הברית, למשפחה נוצרית-קתולית ממוצא איטלקי. בנם של דורין ומייקל אנגרנו. למשפחתו יש שלושה סטודיואים לריקוד, שניים בניו יורק ואחד בקליפורניה. אנגרנו הוא בוגר של בית ספר תיכון כרמליתי-קתולי "כרספי"(אנ'). תפקידו הראשון כשחקן היה בשנת 1996, בהיותו בן 8 בסרט "Childhood's End". שנה לאחר מכן הוא שיחק את התפקיד הראשי הראשון שלו, בסרט "אני לא רפפורט". בשנת 2003 הוא שיחק בסרט הטלוויזיה "Maniac Magee" לצדם של ריפ טורן וג'יידה פינקט סמית'. בשנת 2004 הוא הופיע בגרסה הקולנועית של הספר "רק לדבר". באותה שנה שיחק בעונות 2-3 של הסיטקום "פחות ממושלמת" בתפקיד ג'ורג' דנטון. בשנת 2005 שיחק לצד הית' לדג'ר בסרט דרמה שמספרת על תרבות הסקייטבורד "שליטי דוגטאון", בבימויה של קתרין הארדוויק, וכן, שיחק בתפקיד ראשי בסרט גיבורי-העל הקומי "תיכון בהיי" לצד קורט ראסל. הוא הופיע בסרטים נוספים, בהם "הממלכה האסורה" שיצא לאקרנים ב-2008, "בגידה כפולה" של הקולנוען סטיבן סודרברג שיצא לאקרנים ב-2012, ובסרט "קלף חזק" שיצא לאקרנים ב-2015. בטלוויזיה הוא שיחק בסיטקום "ויל וגרייס" בתור אליוט, כבנו של ג'ק מק'פרלנד במהלך 4 סצנות בסדרת דרמת המתח "24". בשנת 2019 קיבל מועמדות לפרס אמי לשחקן אורח בסדרת דרמה על תפקידו בתור ניק פירסון בסדרה הטלוויזיונית "החיים עצמם". בשנת 2022 גילם את דני במיני-סדרה "אנג'לין" בכיכובה של אמי רוסום, בשירות הסטרימינג Peacock מבית NBC. מ-2005 ועד תחילת 2009, אנגרנו היה בקשר זוגי עם השחקנית האמריקאית ממוצא יהודי קריסטן סטיוארט. לאחר מכן, הוא החל בזוגיות עם השחקנית האנגלייה ג'ונו טמפל, מ-2013 עד 2016. בספטמבר 2019, הוא אישר לתקשורת את מערכת היחסים שלו עם השחקנית האמריקאית מאיה ארסקין. ב-2 בנובמבר 2020, בני הזוג חשפו שהם מאורסים ומצפים לתינוק. בנם המשותף נולד ב-2021. מדיה וקבצים בנושא מייקל אנגרנו בוויקישיתוף אתר האינטרנט הרשמי של מייקל אנגרנו מייקל אנגרנו, ברשת החברתית אקס (טוויטר) מייקל אנגרנו, ברשת החברתית אינסטגרם מייקל אנגרנו, במסד הנתונים הקולנועיים IMDb (באנגלית) מייקל אנגרנו, באתר AllMovie (באנגלית) מייקל אנגרנו, באתר Rotten Tomatoes (באנגלית) מייקל אנגרנו, במסד הנתונים הקולנועיים KinoPoisk (ברוסית)
מאניק סטריט פריצ'רז

מאניק סטריט פריצ'רז (אנגלית: Manic Street Preachers) היא להקת רוק וולשית. הלהקה הוקמה בשנת 1986 בעיירה בלאקווד אשר בוויילס והפכה לאחת הלהקות החשובות של תחילת שנות ה-90. זכתה פעמיים בפרס הבריט-אוורדס בפרס הלהקה הטובה ביותר ובפרס האלבום הטוב ביותר, ב-1996 וב-1998. המאניקס החלה את דרכה בתור להקת פאנק רוק, בעוד שכיום הלהקה מקושרת יותר עם רוק אלטרנטיבי ואינדי, לאור השינויים שחלו בלהקה במהלך השנים. היא ידועה בעיקר בשל היעלמותו המסתורית וההתאבדות האפשרית של גיטריסט הלהקה, ריצ'י ג'יימס אדוארדס בשנת 1995 ב-24 בנובמבר 2008 הכריזו באנגליה על מותו הרשמי. מאז היעלמותו נכתבים רוב הטקסטים של שירי הלהקה על ידי נגן הבס ניקי וייר. חלק משירי הלהקה המוקדמים מזוהים עם האידאולוגיה הסוציאליסטית והנאו-מרקסיסטית. בשנת 2001 הופיעה הלהקה בקובה בשנת 2001 וחבריה נפגשו עם פידל קסטרו. הביקור וההופעה תועדו בדי.וי.די בשם Louder Than War. בנוסף, באוסף הווידאו קליפים שהוציאה הלהקה בדי.וי.די, נראה שחקן המחופש לקארל מרקס ומציג אותם כ"להקת הרוק החביבה עליו". שירים רבים אחרים עוסקים בניכור חברתי ובעיות נפשיות, כמו כן, בשירי הלהקה רפרנסים רבים לנושאים פוליטיים, היסטוריים וספרותיים. בשנת 2009, לאחר שריצ'י גיימס אדוארדס הוכרז רשמית כמת (2008), הוציאה הלהקת את האלבום Journal for Plague Lovers בו לחנים לטקסטים האחרונים שכתב. Generation Terrorists ‏ (1992) Gold Against the Soul‏ (1993) The Holy Bible ‏ (1994) Everything Must Go‏ (1996) This Is My Truth Tell Me Yours ‏ (1998) Know Your Enemy ‏ (2001) Lifeblood ‏ (2004) Send Away the Tigers ‏ (2007) Journal for Plague Lovers ‏ (2009) Postcards from a Young Man ‏ (2010) Rewind the Film ‏ (2013) Futurology ‏ (2014) Resistance Is Futile ‏ (2018) The Ultra Vivid Lament ‏ (2021) מדיה וקבצים בנושא מאניק סטריט פריצ'רז בוויקישיתוף אתר האינטרנט הרשמי של מאניק סטריט פריצ'רז מאניק סטריט פריצ'רז, ברשת החברתית פייסבוק מאניק סטריט פריצ'רז, ברשת החברתית אקס (טוויטר) מאניק סטריט פריצ'רז, ברשת החברתית אינסטגרם מאניק סטריט פריצ'רז, סרטונים בערוץ היוטיוב מאניק סטריט פריצ'רז, במסד הנתונים הקולנועיים IMDb (באנגלית) מאניק סטריט פריצ'רז, באתר אפל מיוזיק (באנגלית) מאניק סטריט פריצ'רז, באתר ספוטיפיי מאניק סטריט פריצ'רז, באתר סאונדקלאוד (באנגלית) מאניק סטריט פריצ'רז, באתר Last.fm (באנגלית) מאניק סטריט פריצ'רז, באתר AllMusic (באנגלית) מאניק סטריט פריצ'רז, באתר MusicBrainz (באנגלית) מאניק סטריט פריצ'רז, באתר דיזר מאניק סטריט פריצ'רז, באתר Yandex.Music (ברוסית) מאניק סטריט פריצ'רז, באתר Discogs (באנגלית) מאניק סטריט פריצ'רז, באתר Songkick (באנגלית) מאניק סטריט פריצ'רז, באתר Genius מאניק סטריט פריצ'רז, באתר SecondHandSongs מאניק סטריט פריצ'רז, באתר MOOMA (בארכיון האינטרנט) מאניק סטריט פריצ'רז, באתר בילבורד (באנגלית) מאניק סטריט פריצ'רז, באתר טיידל (באנגלית) מאניק סטריט פריצ'רז, באתר אמזון מיוזיק מאניק סטריט פריצ'רז במוסיכיפדיה של רדיו מוסיכיף 69FM. אור ברנע, רשמית: ריצ'י אדוארדס מת, באתר ynet, 24 בנובמבר 2008 ערך זה הוא קצרמר בנושא מוזיקאים. אתם מוזמנים לתרום לוויקיפדיה ולהרחיב אותו.
טהרת הקודש

טהרת הקודש הוא חיבורו של הרב אהרן ראטה, מייסד חבורת שומר אמונים. הספר ברובו עוסק בענייני צניעות שמירת העיניים פגם ותיקון הברית ועניין בשורת הגאולה. תוכנו נכתב בצורת שיר ומליצה אך הדרך בה התוכן מוסבר כתוב בדרך אזהרה. יש הרואים את הכתוב כדרך איום והפחדה. מהדורת הספר הראשונה הודפסה בעיר סאטו מארה ברומניה בבית הדפוס של הרב מאיר לייב הירש, בערך בשנת תרצ"ה. מחבר הספר טהרת הקודש הוא הרב אהרן ראטה (1894–1947) מייסד חבורת שומר אמונים. הקים את חבורת שומר אמונים ברומניה בעיירה סאטו מארה במטרה להצמיח חבורה אשר דבקה בתפילה בפרישות באלוהים ובאמונה האישית והרחונית שלה. כך חונכו חסידי בנו, אברהם חיים ראטה אדמו"ר חסידות שומרי אמונים וכך חונכו חסידי שושלת חבורת שומר אמונים; חסידי תולדות אהרן וחסידי תולדות אברהם יצחק. כל ספריו של הרב אהרן ראטה עוסקים באותם הנושאים והספרים נועם הלבבות והספר שומר אמונים הם מהמפורסמים שבהם, בין היתר חיבר אהרן ראטה את הספרים שולחן הטהור, מבקש אמונה ומצותיך שעשועי (נשאר בכתב יד). רוב מוחלט בתוכן הספר עוסק בעניין הברית בין בני ישראל לקב"ה. עניינים נוספים המובאים לביאור ולפירוש בספר הם ענייני צניעות ושמירת הצניעות וכן עניין הגאולה והמשיח אשר עתיד להחיות את המתים. לא בדומה לספריו האחרים של הרב אהרן ראטה ספר זה איננו עוסק בביטחון ובאמונה בו קשה לקשר את העניינים המובאים בו לרוחניות כמתואר בספריו המגוונים. ספר זה בניגוד לספריו האחרים מכיל גם הוראות מדויקות כיצד זוכה האדם בעולם הבא, דבר אשר מייחס לו הרב אהרן ראטה חשיבות ערכית רבה במיוחד בספרו טהרת הקודש ועל כן מובאות הוראות המתפרשות גם כדרישות של מן האדם (על אף שהספר איננו ספר הלכתי) כיצד זוכה האדם היהודי בעולם הבא. עוד מדובר בספרו טהרת הקודש על ענייני תיקונים רבים, ביניהם תיקון האדם והעול שמוטל עליו. כיצד מתבטאת הגאולה ובמה היא תלויה. השכר הטוב המובטח לנזהרים ובמה זוכים החוטאים. איזה יהודי זוכה לעולם הבא וכיצד הוא מקבל את הזכות להגיע עליו. הצלת עם ישראל מגזירות שעתידות לבוא עליו, כיצד הוא נשמר מפני הגזירות הללו. מי זוכים לימות המשיח ולתחיית המתים וכן מה עתיד לבוא על עם ישראל עם יפגע בשמירת בית הקודש. ספרו זה של הרב אהרן ראטה הוא ספרו הראשון בו מובאים דבריו ואמרותיו של הבעל שם טוב הרב ישראל בן אליעזר (אבי תנועת החסידות). הרב אהרן ראטה מחנך את קוראי הספר וההולכים לאורו לשמוע בקול דבריו של הבעל שם טוב, דבריו נוגעים לענייני התפילה ומהו היסוד של המידות הטובות בעולם בו אנו חיים. טהרת הקודש מבוסס על תיקון מידת היסוד כמתואר בכריכת הספר: ”טהרת הקודש המיוסד על תיקון מדת היסוד והפרטים ואופנים וכמה עצות ודרכים השייך לזה מספרי תלמידי בעל שם טוב הקדוש ושאר ספרי יראים ותוכחה על דרך שיר ומליצה ותפילה ווידוי לתקן זה הפנם ועכשיו בימי השובבים ובבקשות אוהבים הוצאתי לאור זה החלק הקטן.” הרב אהרן ראטה מביא פירוש מדויק כיצד ניתן לשמור על היות בני ישראל קדושים; שמירה על טהרת המשפחה, שמירת העיניים, שמירת הלשון, שמירת הברית, שמירת הצניעות, עשיית החסד, אהבת ה'. קדושים תהיו, הפורום המאוחד הספר נועם הלבבות, פורום ברסלב ישראל
חסידות סטניסלב

האם התכוונתם ל... חסידות אלעסק – חסידות גליציאנית שנוסדה על ידי רבי חנוך העניך מייער, כיום אדמו"ריה הם ממשפחת אשכנזי חסידות זוטשקא – חסידות משושלת נדבורנה, אדמו"ריה היו בעבר ממשפחת לייפער וכיום ממשפחת רוזנבוים
הקהילה של אמריקה הלטינית והמדינות הקריביות

הקהילה של אמריקה הלטינית והמדינות הקריביות (ספרדית: Comunidad de Estados Latinoamericanos y Caribeños, פורטוגזית: Comunidade de Estados Latino-Americanos e Caribenhos) או בקיצור CELAC, הוא השם של הבלוק הלטיני אמריקאי והמדינות הקריביות אשר הוקם ב-23 בפברואר 2010 בוועידת "קבוצת ריו" אשר נערכה במקסיקו. בבלוק חברות כל מדינות יבשת אמריקה והאיים הקריביים מלבד ארצות הברית וקנדה. מדינות אירופאית אשר מחזיקות בשטחים באזור אינן חברות גם כן. הבלוק הוא תוצאה של עשור המאופיין בהעמקת הקשרים בין המדינות החברות. הבלוק נועד להעמיק את הקשרים הכלכליים, המסחריים והפוליטיים בין המדינות וכמו כן, למזער את ההשפעה של ארצות הברית על הפוליטיקה והכלכלה של המדינות החברות. הארגון רואה בעצמו כאלטרנטיבה לארגון מדינות אמריקה (OAS) אשר הוקם בוושינגטון ב-1948 כהתנגדות להשפעה פוטנציאלית של ברית המועצות באזור ואשר כולל את כל המדינות החברות בקהילה זו בנוסף לארצות הברית וקנדה. בינואר 2020 פרשה ברזיל מהארגון, אך הצטרפה אליו שוב בינואר 2023, לאחר היבחרו של לואיז אינסיו דה סילבה לנשיא ברזיל. ביוני 2023, CELAC הכירה באופי הלטינו-אמריקאי והקריבי של האי פוארטו ריקו ו"קוראת לאספה הכללית של האו"ם לבחון את שאלת פוארטו ריקו בשלמותה ועל כל היבטיה., ולהכריע בעניין זה בהקדם ככל האפשר".[1]. בקהילה חברות 32 מדינות בעלות חמש שפות רשמיות שונות: 18 מדינות דוברות ספרדית: 12 מדינות דוברות אנגלית: מדינה אחת דוברת צרפתית: האיטי האיטי מדינה אחת דוברת הולנדית: סורינאם סורינאם מרקוסור הגוש הלטיני מדיה וקבצים בנושא הקהילה של אמריקה הלטינית והמדינות הקריביות בוויקישיתוף אתר האינטרנט הרשמי של הקהילה של אמריקה הלטינית והמדינות הקריביות (בספרדית) על הקהילה של אמריקה הלטינית והמדינות הקריביות באתר מק"י(הקישור אינו פעיל)
אבקת חלבון

אבקת חלבון היא תוסף תזונה המכיל ברובו חלבון למאכל. אבקות חלבון לרוב משווקות כתחליף ארוחה או כתוסף לספורטאים. מקור החלבון באבקה יכול להיות מהצומח (קטניות שונות כגון סויה ואפונה, או דגנים כגון אורז) או מהחי (אלבומין מחלבון ביצה או מי גבינה וקזאין מחלב, בין השאר). החלבון לרוב ממותק ועם תוספת חומרי טעם וריח, ולעיתים כולל גם קריאטין, גלוקוזאמין, ויטמינים, מינרלים והעשרות אחרות. נטילה של אבקת חלבון כחלק מדיאטה תורמת לעלייה במשקל, ויכולה לתרום ספציפית לתהליך גדילת שריר אנבולי. האבקה נמהלת בנוזל כגון חלב, מים או מיץ פירות ליצירת משקה מעורבב (שייק). בהתאם להרכב החלבון ומהירות הפירוק שלו למחזור הדם, המתאמן יכול לשתות את משקה החלבון לפני אימון, במהלכו, מיד לאחריו או אף כתחליף ארוחה או תוסף לארוחה. מספר סיבות לצריכת אבקת חלבון הן תוכנית אימונים להעלאת מסת שריר, החלמה מפציעה ועוד. אבקות מבוססות מי גבינה (הבנויים ברובם מחלבונים פשוטי-מבנה) מתפרקות לשרשראות חומצות אמינו במהירות רבה יותר מאשר אבקות חלבון מבוססות חלבון החלב קזאין, ולכן בתוכנית תזונה יכול להיות תזמון שונה לשני התוספים הנפוצים הללו. רוב אבקות החלבון המיוצרות כיום מכילות BCAA במינון משתנה. BCAA הן חומצות אמינו מסועפות המהוות אבני היסוד של רקמת השריר, ומחפות על העובדה כי בכבד אין אנזים המפרק את חומצות האמינו, ולמעשה ״עוקפות״ את הכבד בדרך לבניית השריר. אבקות חלבון בעלות ריכוז נמוך של BCAA לעיתים ידרשו מהצרכן לשלב תוספי מזון נוספים מלבד החלבון. תעשיית אבקות החלבון מכניסה מעל למיליארד דולר אמריקאי במכירות ברחבי העולם. בשוק אסיה לבדו מכירות אבקת חלבון עולות על 746 מיליון דולר. על פי הערכות חברת הסקרים Euromonitor, אבקות חלבון מהוות 42% מסך כל תוספי המזון לספורטאים הנמכרים בעולם. הערכת שווי השוק של כלל התוספים המשווקים לספורטאים הייתה בערך 2.3 מיליארד דולר אמריקאי, וחלקן היחסי של אבקות החלבון היה כמיליארד דולר. מדיה וקבצים בנושא אבקת חלבון בוויקישיתוף חלבון וחומצות אמינו בתזונה האנושית, מתוך אתר ארגון הבריאות העולמי אבקות חלבון - טוב, רע או לא נורא?, מתוך מגזין ״מה בריא״ מה יעיל יותר: אבקות חלבון או חלבון ממזון?, רקפת אריאלי, מתוך ynet שייק חלבון, יעל דרור, מתוך אתר הכללית http://www.bodyrecomposition.com/nutrition/what-are-good-sources-of-protein-speed-of-digestion-part-2.html, http://www.naturalproductsinsider.com/articles/2008/04/global-market-growth-for-dietary-supplements.aspx http://www.ats.agr.gc.ca/inter/5569-eng.htm
אברהם אזולאי (מנדלבוים)

אברהם אזולאי (מנדלבוים; כ"ו בסיוון תרמ"ו, יוני 1886 – ז' בתמוז תשי"ז, 6 ביולי 1957) היה עסקן ציבור בתל אביב, יושב ראש ועד שכונת נוה שלום, ממייסדי שכונת מאה שערים בתל אביב וחבר מועצת העיר בארבע המועצות הראשונות. נולד בשכונת מאה שערים בירושלים, לרב יעקב מנדלבוים, ראש השוחטים בירושלים, ולפייגה, בת הרב בכור חיים יוסף דוד אזולאי בן רבי יהודה זרחיה אזולאי. יש שיחסוהו למשפחת החיד"א. נשא את שם משפחת אמו - אזולאי. למד בישיבת עץ חיים ובישיבת תורת חיים. לאחר נישואיו עבד כשוחט בכפר תבור וכמשגיח כשרות בראשון לציון ולאחר מכן ביפו. במלחמת העולם הראשונה גורש למצרים. בתום המלחמה שב ליפו והחל בעסקנות ציבורית מקומית. היה יושב ראש ועד שכונת נוה שלום. ארגן את השכונות נווה שלום, נוה צדק, אהל משה ומחנה יוסף למועצה אחת ופעל לסיפוחן לתל אביב. בין השנים 1919–1935 היה חבר ועד קהילת יהודי יפו ותל אביב ושימש יושב-ראש של כמה מוועדותיו. במקביל שימש באותן שנים חבר מועצת עיריית תל אביב. היה ממייסדי שכונת מאה שערים בתל אביב, וכמו כן השתתף בייסוד השכונות נווה שאנן, נורדיה ומונטיפיורי. היה פעיל בארגון בעלי הבתים בתל אביב וחבר הנהלת בנק בעלי הבתים העירוני. היה פעיל בהתארגנותו של הציבור החרדי בתל אביב, וכן היה פעיל בתחומי החינוך הדתי, השבת והכשרות בעיר. הקים בתי כנסת ומקווה בשכונת מאה שערים וייסד את "משמרת השבת" בתל אביב. הצטרף לתנועה הרוויזיוניסטית, ופעל במסגרתה להקמת אגף חרדי בשם "אחדות ישראל". בשנת 1935 נבחר כציר לקונגרס היסוד של "ההסתדרות הציונית החדשה" שהתכנס בווינה. נבחר כחבר הנשיאות וכגזבר-כבוד. רכש אדמות ליד ראשון לציון מערבי מקומי, והתכונן להקים עליהן יישוב יהודי בשם "תל אלימלך", לזכר האדמו"ר רבי אברהם אלימלך פרלוב מקרלין. היה בעל אוסף של כתבי יד עתיקים, חלקם ירושה מזקנו החיד"א, ומסר אותם לבית הספרים הלאומי. נפטר בשנת 1957, בן 71 במותו. נקבר בבית העלמין קריית שאול. 'אזולאי, אברהם', בתוך: דוד קלעי, ספר האישים: לכסיקון ארצישראלי, תל אביב: מסדה – אנציקלופדיה כללית, תרצ"ז, עמ' 36. דוד תדהר (עורך), "אברהם אזולאי (מנדלבוים)", באנציקלופדיה לחלוצי הישוב ובוניו, כרך א (1947), עמ' 318 א. אזולאי למנוחות, דבר, 8 ביולי 1957 מפרי עטו: במקום שבעל תשובה עומד., דואר היום, 30 באוקטובר 1932 חזית הבשר: כי תאוה נפשך לאכול בשר, אך בשר כשר תאכל! (כרוז הארגון הלאומי), דואר היום, 22 בדצמבר 1932 בן ברוך טרובר
פלט

פֶּלֶט, בתחום המחשוב והאוטומציה, הוא תוצר של פעולת מחשב או מכשיר אוטומטי אחר. גורם עיקרי שלו מוצג הפלט הוא האדם, אך פלט מועבר גם למכשירים מבוקרי מחשב. את הפלט של המחשב ניתן לחלק לקבוצות ולתת קבוצות: פלט אל מחשבים אחרים פלט למחשבים ברשת סגורה פלט אל האינטרנט במערכת משובצת מחשב, הפלט של המחשב הוא הנחיות לפעולתו של המכשיר שבו משובץ המחשב, כגון הפעלתם של טלפון סלולרי, מצלמה דיגיטלית או מנוע של כיסא גלגלים. פלט אל זיכרון חיצוני – אל אחסון של נתונים, לשימוש חוזר בעתיד במחשב שיצר אותם, או לשם העברתם כקלט למחשב אחר. אמצעים אלה כוללים: סרט מנוקב, כרטיס מנוקב, סרט מגנטי, קלטת, דיסק קשיח, תקליטור, דיסקון וכדומה. פלט אל משתמש הקצה (פלט מיַדי אל האדם) פלט ראייתי (תצוגה על הצג, על מסך הקרנה או בהדפסה במדפסת) פלט שמיעתי (דרך רמקול או אוזניות המחוברים לכרטיס קול) פלט אור-קולי (מולטימדיה – מסך או מקרן ובו זמנית רמקולים או אוזניות) פלט במישוש ותחושה (דרך צג ברייל, מדפסת ברייל או אמצעי מציאות מדומה) – נדיר יחסית אמצעי הפלט הבסיסי, מתחילת ימי המחשב, הוא הנייר המודפס, המיוצר באמצעות מדפסת מחשב. מדפסות מודרניות מסוגלות להדפיס גם פלט גרפי, אך בראשית ימי המחשב שימשו מדפסות להפקת פלט טקסטואלי בלבד. להפקת תרשימים למיניהם שימש התוויין (אנ'). תחליף שהתחרה בפלט המודפס הוא המיקרופיש. בסוף שנות השבעים החל להתרחב השימוש באמצעי פלט נוסף, הצג, שהפך לאמצעי פלט דומיננטי, שפעמים רבות מייתר את הצורך במדפסת, ובמקרים אחרים משמש להצגת הפלט קודם מתן אישור להדפסתו. קלט ממשק משתמש
קידום אתרים במדיה חברתית

קידום אתרים במדיה חברתית (SMO – Social Media Optimization, ידוע גם כ- Social SEO), הוא אוסף שיטות לביצוע פעילויות במדיה החברתית במטרה למשוך כמה שיותר גולשים ייחודיים לאתר. קידום אתרים במדיה חברתית היא אחת מתוך שיטות רבות לקידום ואופטימיזציה של אתרים ברשת האינטרנט. שיטה נוספת מיני רבות היא קידום אתרים במנועי חיפוש (SEO). ישנן שתי שיטות עיקריות של קידום אתרים במדיה חברתית: הוספת יישומים של מדיה חברתית לתוכן עצמו, כגון RSS, כפתורי Share, כלים לעריכת דירוגים וסקרי גולשים וכדומה. פעילויות קידום בתוך המדיה החברתית כחלק מהתוכן עצמו, הכוללות כתיבת בלוגים, טוקבקים ומתן תגובות לבלוגים אחרים, השתתפות פעילה בשיחות ברשת ופרסום סטטוסים ועדכונים בפרופילים ברשתות חברתיות. קידום אתרים במדיה חברתית מקושר לקידום במנועי החיפוש אך שונה מקידום זה במספר אופנים, בעיקר בכך שהוא מתמקד בהבאת תנועת גולשים לאתר לא דרך מנועי חיפוש. עם זאת, קידום טוב במדיה החברתית צפוי להביא לשיפור בדירוג האתר במנועי החיפוש. קידום אתרים במדיה חברתית קשור לטכניקת שיווק הידועה כשיווק ויראלי בה נוצר שיווק מפה לאוזן, תוך שימוש ברשתות חברתיות, העלאת קטעי וידאו ותמונות ועוד. כמו כן, זוהי אחת השיטות הנוגעת בתחום ניהול המוניטין של חברות ואתרים ברשת ובמנועי החיפוש. שיטת קידום אתרים במדיה חברתית אינה מוגבלת לשיווק ולבניית מותג בלבד. בתחום שצומח לאחרונה, עסקים יוצרים ומתחזקים פעילות ברשת כחלק מאסטרטגיית ניהול הידע שלהם, חיזוק הקשר עם הלקוחות, פיתוח המוצרים, גיוס וניהול העובדים ועוד. על פי מומחה קידום האתרים במנועי החיפוש, דני סאליבן, השימוש הראשון שנעשה במונח "קידום אתרים במדיה חברתית" היה על ידי רוהיט באהרגאבה, שקבע חמישה חוקים (שהוסיף ועדכן לאחר מכן) לביצוע קידום אתרים במדיה החברתית. החוקים המעודכנים על פיו הם: לייצר תוכן שגולשים יהיו מעוניינים לחלוק לוודא שיהיה קל עבור הגולשים לחלוק את התוכן לתגמל גולשים עבור השתתפות לחלוק תוכן באופן אקטיבי לעודד "מאש אפים" משחקי מדיה חברתית הם משחקי רשת, המשוחקים דרך אתרי המדיה החברתית עם החברים השונים ברשת ומסייעים להגברת האינטראקציה והפעילות של הגולשים ברשת החברתית. במשחקים אלה, מנוצלת הפלטפורמה של הרשת החברתית, כאשר מספר שחקנים, חברים ברשת החברתית, יכולים לקחת חלק באותו משחק - כבעלי ברית, כשחקנים יריבים וכדומה. לדוגמה, שחקן באחד המשחקים הללו יכול לבצע מטלות שונות יחד עם מעגל החברים שלו. ביכולתו לשלוח מתנות שונות כגון עץ זית, סוס, פרה וכדומה לאנשים אחרים ברשת. כך יכולים כלל השחקנים לשפר את החווה שלהם ולהתקדם במשחק. משחקי המדיה החברתית מהווים כלי מרכזי בחיזוק הקשר בין הגולש לבין הנעשה ברשת החברתית בה הוא פעיל. רועי גולדנברג, ‏"גלובס" מציג: המדריך לפרסום מותגים במדיה החברתית, באתר גלובס, 13 במרץ 2012 און יבין, השפעת הרשתות החברתיות על קידום אתרים ו-SEO, באתר "גיקטיים ישראל" 12 בדצמבר 2013
לשון כנען

לשון כנען או כנענית היה כינוי בפי יהודי אירופה לשפה סלאבית מערבית, שהייתה מדוברת בעיקר באזור בוהמיה (צ'כיה). בימי הביניים השתמשו היהודים בשמות מתוך התנ"ך עבור ארצות רבות באירופה וסביבתה. כך זיהה רש"י את ספרד המקראית עם אספמיא שנקראת עד ימינו ספרד. צרפת התנ"כית גם זוהתה כארץ אירופית, פרנצא. אשכנז ידועה ככינוי לגרמניה. טורקיה נקראת "ארץ תוגרמה" (על שם תוגרמה בן גומר), והונגריה – ארץ הגר. בוהמיה נקראה בשם "ארץ כנען", ויש המשייכים זאת לקשר בין המילה "סלאבים" ו"עבדים" שמתקשר לכנען. חנוך קאהוט במבוא לספר ערוך השלם, כותב כי לשון כנען המוזכר בכמה מקומות בפירוש רש"י, הוא כינוי לשפה סלאבית ובייחוד לשפה המדוברת בארץ בוהמיה. כך גם פרופ' אברהם ברלינר בליקוטים שבסוף פירוש רש"י עם ביאור זכור לאברהם, מזהה את השפה עם שפה סלאבית. חוקרים נוספים מזהים את השפה עם צ'כית עתיקה ודיאלקטים דומים. באופן דומה מזכיר רש"י במקומות אחדים את "לשון אשכנז" כאשר הכוונה לגרמנית המדוברת בארץ אשכנז. יש הטוענים כי השם "שפת כנען" התייחסה לצ'כית יהודית, שפה קרובה לצ'כית ולסלובקית, שהיהודים היו משתמשים בה החל מהמאה ה-9 עד למאה ה-16, שאז נדחקה בהדרגה מפני היידיש. מדיה וקבצים בנושא לשון כנען בוויקישיתוף ראו על כך בעבודתה של פרופ' אלינער ברקת, שמות מקראיים-עבריים ליישובים, ארצות וקבוצות אתניות בימי הביניים , ובאנציקלופדיית ייווא ליהודי מזרח אירופה, Language, Yiddish, וכן במגלים עולם, באתר nrg. ראו גם אצל שמואל קרויס, השמות אשכנז וספרד, תרביץ כרך ג' חוברת ד', עמ' 423–435, ואצל שושנה בהט, ספרד, צרפת ואשכנז – מי הן?, באתר האקדמיה ללשון העברית, ‏6 בינואר 2016, לשוננו לעם, מחזור מג חוברת ד (תשנ"ב), עמ' 143–146 ספר עובדיה, פרק א', פסוק כ' מוזכרת בספר מלכים א', פרק י"ז, פסוק ט' ובספר עובדיה, פרק א', פסוק כ' ספר בראשית, פרק י', פסוק ג' אולי ע"פ הפסוק בספר תהלים, פרק פ"ג, פסוק ז' בספר המסעות של בנימין מטודלה, אות קי"א, כתב: "ומשם והלאה ארץ בהם... וקוראים אותה היהודים הדרים שם כנען" עמנואל אטקס, דוד אסף, ישראל ברטל (עורכים), פולין: פרקים בתולדות יהודי מזרח־אירופה ותרבותם, עמ' 10, בהוצאת האוניברסיטה הפתוחה ערוך השלם עמ' VII ליקוטים בסוף הספר, קטע 20 אבנר לוי, ‏לשונות יהודיות - במזרח ובמערב, פעמים 1, אביב 1979, עמ' 66 כך בספריית השפות הדיגיטלית של MultiTree, וראו גם באתר GRN
יחיאל פישל אייזנבך

הרב יְחִיאֵל פִישְׁל אַיְיזְנְבַּך (ירושלים כ"ח בניסן ה'תרפ"ה אפריל 1925 - ד' באלול, ה'תשס"ח ספטמבר 2008) היה מקובל, ראש ישיבת המקובלים שער השמים בירושלים. נולד בירושלים, בנו של ר' יוסף אייזנבך, שהיה סופר סת"ם בעיר, ומחסידי רבי זאב טברסקי מחסידות רחמסטריווקה. בצעירותו למד בתלמוד תורה וישיבת כולל שומרי החומות, בשכונת בתי אונגרין, ובישיבת תורת אמת של חסידות חב"ד אצל הרב משה לייב שפירא. ומשנת ה'תש"ב עבר לישיבת בית אברהם של חסידות סלונים, שם למד למשך שנתיים אצל ר' מרדכי חיים סלאנים. בצעירותו גם למד מרבי שלמה גולדמן מזווהיל ומהרב שמשון אהרן פולונסקי מטפליק. ביום ו' באלול שנת ה'תש"ד נשא את שרח (סרח), בתו של הרב ישעיה אשר זליג מרגליות (נפטרה ביום י"ב בכסלו שנת תשע"ה, בגיל 93). בשנת ה'תש"ה המשיך ללמוד בישיבת סלונים, ולמד גם בישיבת פרשבורג אצל הרב עקיבא סופר. בשנת ה'תש"ז התחיל ללמוד קבלה מפי חותנו. אבל את עיקר לימודו בתורת הנסתר למד בעצמו מספרים כמו אהבת ה' ותורת חכם, ומההגהות שכתב זקנו, ר' משה אייזנבך, בגיליוני ספריו הקבליים. בשלב מאוחר יותר התחיל להגות בספרי האר"י: שמונה שערים ועץ חיים. למד קבלה גם אצל הרב ליבוש גרוסמן, תלמידו של הרב חיים שאול הכהן דוויק, ואצל דודו, הרב ישראל יצחק רייזמן. כמו אביו, היה גם הוא סופר סת"ם. בשנת ה'תשל"ד, עם פטירת הרב אהרן סלוטקין ראש ישיבת המקובלים שער השמים, נתמנה כממלא מקומו. הוא מסר שם מדי יום שיעורים בעץ חיים, אוצרות חיים ושמונה שערים. למד ולימד תורת הקבלה לפי דרכו של רבי שלום שרעבי ה"רש"ש", ועסק במיוחד בכוונות התפילה של ימות החול, שבת וחג. בימים שהישיבה הייתה סגורה, כגון בשבתות וחגים, וכן בימי בין הזמנים, היה מוסר שיעורים בביתו, בספר הזוהר ושער הכוונות. ברח מפרסום, וידוע בשמחת החיים שהייתה נסוכה על פניו. הרב אייזנבך היה קרוב בהשקפת עולמו לאידאולוגיה של אנשי העדה החרדית, אף על פי שחלק מאנשי "שער השמים" היו קשורים לרב קוק. נפטר בירושלים בגיל 83 בד' באלול ה'תשס"ח ונקבר ע"פ צוואתו בהר הזיתים. נולדו לו שלשה בנים ושלוש בנות. בנו הרב משה אהרן, מחבר הספר ברכת משה על ה"מחנה אפרים", נפטר בחייו בניו יורק. חתנו הוא הרב משה אורי אייזנשטיין, מרבני גבעת שאול וחבר בד"ץ אגודת ישראל. העניק הסכמות לספרי קבלה רבים שיצאו לאור בשנות כהונתו כראש ישיבת שער השמיים, הסכמותיו נחשבים כערך סמכותי מובהק בתחום לימוד הקבלה. בין תלמידיו נחשבים הרב גמליאל רבינוביץ הרב חיים אורי בריזל הרב ישראל מאיר ברנר הרב שמואל אנגל, ועוד. הרב יחיאל פישל אייזנבאך, באתר ויקישיבה